
讘讻讜专讜转 诪讘 注"讗 - 驻讬专讜砖 砖讟讬讬谞讝诇抓

讗诇诪讛 转谞讬讗 [诪驻谞讬 诪讛 砖谞讬谞讜 讘讘专讬讬转讗]: 讛讻转讜讘 "讜讛讬讛 注专讻讱 讛讝讻专" (讜讬拽专讗 讻讝, 讙) 讘讗 诇诪注讟 鈥� 讜诇讗 讟讜诪讟讜诐 讜讗谞讚专讜讙讬谞讜住? 讜诪砖讬讘讬诐: 住诪讬 [诪讞拽] 诪讬讻谉 诪讙专住转 讛讘专讬讬转讗 讗转 讛诪诇讛 讟讜诪讟讜诐, 讜讻诇 讛讚专砖讛 谞讗诪专讛 注讘讜专 讗谞讚专讜讙讬谞讜住, 诪驻谞讬 砖讛讜讗 讘专讬讛 讘驻谞讬 注爪诪讛.


 讜诪爪讬注讬诐, 转讗 砖诪注 [讘讜讗 讜砖诪注] 专讗讬讛 诪讛诪砖讻讛 砖诇 讘专讬讬转讗 讝讜: 讬讻讜诇 诇讗 讬讛讗 讟讜诪讟讜诐 谞注专讱 讘注专讱 讗讬砖, 讗讘诇 讬讛讗 谞注专讱 讘注专讱 讗砖讛? 转诇诪讜讚 诇讜诪专: "讜讛讬讛 注专讻讱 讛讝讻专... 讜讗诐 谞拽讘讛 讛讬讗" (讜讬拽专讗 讻讝, 讙鈥斪�), 讻诇讜诪专, 讝讻专 讗讜 谞拽讘讛, 讜诇讗 讟讜诪讟讜诐 讜讗谞讚专讜讙讬谞讜住, 砖讗讬谞诐 诇讗 讝讻专 讜诇讗 谞拽讘讛! 讜讗讜诪专讬诐: 住诪讬 [诪讞拽] 讙诐 诪讬讻谉 讟讜诪讟讜诐, 讜讻诇 讛讚专砖讛 讛讬讗 诇讙讘讬 讗谞讚专讜讙讬谞讜住.


 讜注讜讚 诪爪讬注讬诐, 转讗 砖诪注 [讘讜讗 讜砖诪注] 诪诪讛 砖砖谞讬谞讜 讘注谞讬谉 拽专讘谉 砖诇诪讬诐: "讗诐 讝讻专 讗诐 谞拽讘讛" (讜讬拽专讗 讙, 讗) 鈥� 讝讻专 讜讚讗讬 谞拽讘讛 讜讚讗讬转, 讜诇讗 讟讜诪讟讜诐 讜讗谞讚专讜讙讬谞讜住, 砖讘讜讜讚讗讬 讗讬谞诐 诇讗 讝讻专 讜诇讗 谞拽讘讛! 讜诪砖讬讘讬诐: 住诪讬 [诪讞拽] 讙诐 诪讬讻谉 讟讜诪讟讜诐.


讜诪爪讬注讬诐 注讜讚, 转讗 砖诪注 [讘讜讗 讜砖诪注] 专讗讬讛 诪诪讛 砖砖谞讬谞讜 讘讘专讬讬转讗: 谞讗诪专 诇讙讘讬 拽专讘谉 注讜诇讛 诪谉 讛讘拽专: "讛讝讻专" (讜讬拽专讗 讗, 讙), 讜诪讻讗谉 诇诪讚谞讜 鈥� 讜诇讗 谞拽讘讛. 讻砖讛讜讗 讗讜诪专 诇诪讟讛 讘驻专砖讛 讛讘讗讛, 诇讙讘讬 注讜诇讛 诪谉 讛爪讗谉: "讝讻专" (讜讬拽专讗 讗, 讬讗) 鈥� 讛专讬 讝讛 讚讘专 砖讗讬谉 转诇诪讜讚 (爪专讬讱) 诇讜诪专, 砖讛专讬 讛讻转讜讘 讛拽讬砖 注讜诇讛 诪谉 讛爪讗谉 诇注讜诇讛 诪谉 讛讘拽专. 讗诐 讻谉 诪讛 转诇诪讜讚 诇讜诪专 砖讜讘 "讝讻专" 鈥� 诇讛讜爪讬讗 讟讜诪讟讜诐 讜讗谞讚专讜讙讬谞讜住! 讜讗讜诪专讬诐: 住诪讬 [诪讞拽] 讙诐 诪讬讻谉 讟讜诪讟讜诐.


讜诪爪讬注讬诐 注讜讚, 转讗 砖诪注 [讘讜讗 讜砖诪注] 专讗讬讛 谞讜住驻转: 讻诇 注讜祝 砖诇讗 谞砖讞讟 讻专讗讜讬 (诪谉 讛爪讜讗专, 讜讘住讻讬谉) 讛专讬讛讜 谞讘诇转 讛注讜祝, 砖诪讟诪讗转 讗转 讛讗讚诐 讛讗讜讻诇 讗讜转讛, 讻砖讛讬讗 谞诪爪讗转 讘讘讬转 讛讘诇讬注讛 砖诇讜. 讞讜抓 诪拽专讘谞讜转 讛注讜祝, 砖讚讬谞诐 讘诪诇讬拽讛 (诪谉 讛注讜专祝, 讜讘爪驻讜专谉), 讜诪诇讬拽转诐 诪讟讛专转诐. 讜讘注谞讬谉 讝讛 砖谞讬谞讜: 注讜祝 砖讛讜讗 驻住讜诇 诇讛拽专讘讛, 讻讙讜谉 讛谞注讘讚 讻注讘讜讚讛 讝专讛, 讜讛诪讜拽爪讛 (砖讛讜驻专砖 诇爪讜专讱 注讘讜讚讛 讝专讛), 讜讛讗转谞谉 (砖谞讬转谉 诇讝讜谞讛 讻讗转谞谉), 讜讛诪讞讬专 (诪讞讬专 讻诇讘), 讜讟讜诪讟讜诐


   
 讜讗谞讚专讜讙讬谞讜住, 讛讜讗讬诇 讜讛诐 驻住讜诇讬诐 诇拽专讘谉 鈥� 讗讬谉 诪诇讬拽转诐 诪讟讛专转诐, 讜诇讻谉 讻讜诇谉 诪讟诪讗讬谉 讘讙讚讬诐 砖注诇 讛讗讚诐 讛讗讜讻诇 讗讜转诐, 讻砖讻讝讬转 诪讛诐 诪爪讜讬 讘讘讬转 讛讘诇讬注讛 砖诇讜.


专' 讗诇讬注讝专 讗讜诪专: 讟讜诪讟讜诐 讜讗谞讚专讜讙讬谞讜住 砖谞诪诇拽讜 讗讬谉 诪讟诪讗讬谉 讘讙讚讬诐 讗讘讬转 讛讘诇讬注讛, 诪驻谞讬 砖讛诐 讻砖专讬诐 诇讛拽专讘讛. 砖讛讬讛 专' 讗诇讬注讝专 讗讜诪专: 讻诇 诪拽讜诐 讘转讜专讛 砖谞讗诪专 讘讜 讘诪驻讜专砖 讝讻专 讜谞拽讘讛, 讻讙讜谉 讘拽专讘谉 诪谉 讛讘讛诪讛 鈥� 讗转讛 诪讜爪讬讗 讟讜诪讟讜诐 讜讗谞讚专讜讙讬谞讜住 诪讘讬谞讬讛诐, 砖讛讜讗 驻住讜诇, 诪驻谞讬 砖讗讬谞讜 讝讻专 讜诇讗 谞拽讘讛.


讜拽专讘谉 讛注讜祝, 讛讜讗讬诇 讜诇讗 谞讗诪专 讘讜 讝讻专 讜谞拽讘讛, 讗诇讗 讘住转诐 鈥� 转讜专讬诐 讗讜 讘谞讬 讬讜谞讛 鈥� 讗诇讗 讻砖专讬诐 讛诐 诇讛拽专讘讛. 讜讗诐 诇讚注转 讛转谞讗 讛专讗砖讜谉 讟讜诪讟讜诐 讛讜讗 住驻拽 讝讻专 讗讜 谞拽讘讛 鈥� 诪讚讜注 讛讜讗 驻住讜诇 诇讛拽专讘讛? 讜讛诇讗 拽专讘谉 讛注讜祝 讻砖专 讘讬谉 讗诐 讛讜讗 讝讻专 讜讘讬谉 讗诐 讛讜讗 谞拽讘讛! 讜诪砖讬讘讬诐: 住诪讬 [诪讞拽] 讙诐 诪讬讻谉 讟讜诪讟讜诐.


讜诪爪讬注讬诐 转讗 砖诪注 [讘讜讗 讜砖诪注] 专讗讬讛 谞讜住驻转 诪诪讛 砖砖谞讬谞讜, 专' 讗诇注讝专 讗讜诪专: 讛讟专讬驻讛 讜讛讻诇讗讬诐 讜讬讜爪讗 讚讜驻谉 (砖谞讜诇讚 讘谞讬转讜讞 讚专讱 讚讜驻谉 讛讘讟谉), 讟讜诪讟讜诐 讜讗谞讚专讜讙讬谞讜住 鈥� 诇讗 拽讚讜砖讬诐 讜诇讗 诪拽讚讬砖讬谉.


讜讗诪专 砖诪讜讗诇 讻讛住讘专 诇讝讛: 诇讗 拽讚讜砖讬诐 鈥� 讘转诪讜专讛, 砖讗诐 讗诪专 注诇 讗讞讚 诪讛诐 砖讬讛讗 转诪讜专转 讘讛诪转 拽讚砖讬诐 鈥� 讗讬谞讜 诪转拽讚砖, 讜诇讗 诪拽讚讬砖讬谉 鈥� 诇注砖讜转 转诪讜专讛, 砖讗诐 讛讜讗 拽讚讜砖 讘拽讚讜砖转 拽专讘谉, 讻讙讜谉 砖谞讜诇讚讜 诇讘讛诪转 拽讚砖讬诐, 讜讗诪专 注诇 讘讛诪转 讞讜诇讬谉 砖讛讬讗 转诪讜专转讜 鈥� 讗讬谉 讛讬讗 拽讚讜砖讛. 讜讗诐 讟讜诪讟讜诐 讛讜讗 住驻拽 讝讻专 讗讜 谞拽讘讛 鈥� 诪讚讜注 讗讬谞讜 拽讚讜砖? 讜讛专讬 讘讬谉 讝讻专 讜讘讬谉 谞拽讘讛 拽讚讜砖讬诐 讜诪拽讚讬砖讬诐! 讜诪砖讬讘讬诐: 住诪讬 [诪讞拽] 讙诐 诪讬讻谉 讟讜诪讟讜诐.


讜诪爪讬注讬诐 转讗 砖诪注 [讘讜讗 讜砖诪注], 专讗讬讛 诪谞讜住讞 砖讜谞讛 诪注讟 砖诇 讘专讬讬转讗 讝讜, 专' 讗诇注讝专 讗讜诪专: 讞诪砖讛 诇讗 拽讚讜砖讬诐 讜诇讗 诪拽讚讬砖讬谉, 讜讗诇讜 讛谉: 讛讟专讬驻讛, 讜讛讻诇讗讬诐, 讜讬讜爪讗 讚讜驻谉, 讜讟讜诪讟讜诐, 讜讗谞讚专讜讙讬谞讜住. 讜讻讬 转讬诪讗 [讜讗诐 转讗诪专]: 讛讻讗 谞诪讬 [讻讗谉 讙诐 讻谉] 住诪讬 [诪讞拽] 诪讬讻谉 讟讜诪讟讜诐 鈥� 讗诐 讻谉 讛讜讜 诇讛讜 [讛专讬 讛诐] 讗专讘注讛, 讜诇讗 讞诪讬砖讛! 讜诪砖讬讘讬诐: 讗驻讬拽 [讛讜爪讗] 讟讜诪讟讜诐 诪讛专砖讬诪讛, 讜注讬讬诇 [讜讛讻谞住] 讬转讜诐, 讜诇讚 砖谞讜诇讚 诇讗讞专 诪讜转 讗讬诪讜, 砖讗祝 讛讜讗 驻住讜诇 诇拽专讘谉.


 讜诪爪讬注讬诐:  诇讬诪讗 讻转谞讗讬 [讛讗诐 谞讗诪专 砖砖讗诇讛 讝讜, 讛讗诐 讟讜诪讟讜诐 讛讜讗 拽讚讜砖 诪住驻拽, 讗讜 讘专讬讛 讘驻谞讬 注爪诪讛, 砖谞讜讬讛 讻诪讞诇讜拽转 转谞讗讬诐]? 砖讻讱 砖谞讬谞讜 讘讘专讬讬转讗: 专' 讗讬诇注讗讬 讗讜诪专 诪砖讜诐 (讘砖诐) 专' 讬砖诪注讗诇: 讗谞讚专讜讙讬谞讜住 讘讻讜专 讜讝讻专 讛讜讗 讜诪讜诪讜 注诪讜. 讜讞讻诪讬诐 讗讜诪专讬诐: 讗讬谉 拽讚讜砖讛 讞诇讛 注诇讬讜 讻诇诇, 砖讗讬谞讜 讝讻专, 讗诇讗 讘专讬讛 讘驻谞讬 注爪诪讛. 专' 砖诪注讜谉 讘谉 讬讛讜讚讛 讗讜诪专 诪砖讜诐 (讘砖诐) 专' 砖诪注讜谉: 讛专讬 讛讜讗 讗讜诪专 讘注谞讬谉 讘讻讜专 讘讛诪讛 "讛讝讻专 转拽讚讬砖" (讚讘专讬诐 讟讜, 讬讟), 讜讻诇 诪拽讜诐 砖谞讗诪专 "讝讻专" 讗讬谞讜 讗诇讗 诇讛讜爪讬讗 (诇诪注讟) 讟讜诪讟讜诐 讜讗谞讚专讜讙讬谞讜住. 讛专讬 砖诇讚注转 专' 砖诪注讜谉 讘谉 讬讛讜讚讛 讛讜爪专讱 讛讻转讜讘 诇诪注讟 讟讜诪讟讜诐 诪"讝讻专", 讻诪讜 讗谞讚专讜讙讬谞讜住. 讜讗诐 讻谉, 诇讚注转讜 讗讬谞讜 住驻拽 讝讻专, 讗诇讗 讘专讬讛 讘驻谞讬 注爪诪讛.


讜讻讬 转讬诪讗 [讜讗诐 转讗诪专]: 住诪讬 [诪讞拽] 讙诐 诪讬讻谉 讟讜诪讟讜诐 诪讚讘专讬 专' 砖诪注讜谉 讘谉 讬讛讜讚讛 鈥� 讗讬谞讱 讬讻讜诇 诇讜诪专 讻谉, 砖讗诐 讻谉 砖讬讟转 专' 砖诪注讜谉 讘谉 讬讛讜讚讛 讛讬讬谞讜 专讘谞谉 [讛专讬 讝讜 砖讬讟转 讞讻诪讬诐], 砖讙诐 讛诐 住讘讜专讬诐 砖讗谞讚专讜讙讬谞讜住 讗讬谞讜 拽讚讜砖! 讗诇讗 诇讗讜 [讛讗诐 诇讗] 讘注谞讬谉 讟讜诪讟讜诐 讗讬讻讗 讘讬谞讬讬讛讜 [讬砖 讘讬谞讬讛诐 讛讘讚诇], 讚转谞讗 拽诪讗 住讘专 [砖讛转谞讗 讛专讗砖讜谉, 讞讻诪讬诐, 住讘讜专]: 讗讬谉 拽讚讜砖讛 讞诇讛 注诇讬讜 讻诇诇 鈥� 注诇 讗谞讚专讜讙讬谞讜住 砖讛讜讝讻专 诪转讞讬诇讛 讘讚讘专讬 专' 讗讬诇注讬, 讗讘诇 讟讜诪讟讜诐 鈥� 住驻讬拽讗 [住驻拽] 讛讜讗, 讜拽讚讜砖 诪住驻讬拽讗 [诪谉 讛住驻拽]. 讜讗转讗 [讜讘讗] 专' 砖诪注讜谉

